《奉和杜相公长兴新宅即事呈元相公》
唐代·李嘉祐

意有空门乐，居无甲第奢。经过容法侣，雕饰让侯家。

隐树重檐肃，开园一径斜。据梧听好鸟，行药寄名花。

梦蝶留清簟，垂貂坐绛纱。当山不掩户，映日自倾茶。

雅望归安石，深知在叔牙。还成吉甫颂，赠答比瑶华。

作者简介：李嘉祐，字从一，生卒年俱不可考，赵州（今河北省赵县）人。天宝七年（748）进士，授秘书正字。